
Buchi Wanga i pia ohochi a kumpli 90 aña 


Nicolaas ‘Buchi’ Wanga a selebrá 90 aña di bida i ﬁ esta grandi tabatin pa e okashon spesial akí. Buchi ta pia ohochi 
di Ramon. Miembro di famia a bini for di Hulanda i Kòrsou, pa selebrá e bunita edat, ku Buchi a yega. 

KRALENDIJK – Pa 
hopi aña habitantenan di 
Boneiru ta keha ku ta kon- 
struí muchu hotèl grandi. Pa 
diferente partido polítiko 
e molèster dor di turismo 
a bira un tema importante 
pa e elekshon benidero. Ku 
añanan pasando ta birando 
mas drùk riba kaya dor di 
turismo. 
Ku ta trahando hotèlnan 
grandi, ta un sumpiña den 
wowo di hopi habitante. Ta 
yenando kosta ku konstruk- 
shon, ta birando hopi mas 
drùk riba e isla i e hotèlnan 
no ta kuadra ku e arkitek- 
tura di e isla, ta tende hopi 
krítika. Mas ainda, ketu bai 
ta hür mas kas ku turista, 
miéntras tin falta di kas riba 
e isla. 
Marit Severijnse di Cari- 
bisch Netwerk ta amplia: 
“Molèster dor di turismo 
ta un tema importante pa 
e elekshon benidero, parti- 
donan di oposishon manera 
Demokrat i M21, ta bisa. 
Aki un aña i mei, na mart 
2023, habitantenan di Bo- 
neiru, Saba St. Eustatius, 
ta skohe un Konseho Insu- 
lar nobo.” 
Nos ta sin direkshon 
ku dunamentu di pèrmit, 
miembro di Konseho Insu- 


lar di Frakshon Coffi e, Dai- 
sy Coffi e, ta haña. Kon nos 
a yega na e idea pa konstruí 
hotèl den área habitá, ka- 
minda kasnan mester bini. 
Di kon no ta mantené hotèl 
den e sektor destiná pa kon- 
strukshon di hotèl, Gewon 
no tin vishon. 
Identidat 
“E hotèlnan ta parse 
komo sifuera nan ta kuadra 
pa un otro pais, no riba 
un isla trópiko,” ta un di 
e reakshonnan riba kaya. 
Coffi e ta di akuerdo ku e 
krítika akí. “Unda e identi- 
dat propio di e isla ta keda. 
Primeramente mi ta haña 
bunita sporádikamente un 
edifi sio moderno konstruí 
meimei, pero awor ku nan 
ta hopi, e ta duna un otro 


imágen.” Coffi e ke pa bini 
maneho kla pa kon hotèl- 
nan nobo mester mustra, pa 
asina ainda nan ta kuadra 
serka e arkitektura na Bo- 
neiru. “Últimamente mi 
tabata riba un boto di bela 
i a keda hopi desepshoná 
kon mi a mira kosta, yen 
konstrukshon nobo. Kisas 
den un pèrmit di konstruk- 
shon por pone pa sikiera e 
fachada dilanti kuadra ku 
nos arkitektura, kaminda 
nos por haña algu di Bo- 
neiru bèk.” 
No ta aktua 
Lider polítiko di De- 
mokrat, Clark Abraham, 
ta haña ku no ta pana tinu 
sufi siente riba pèrmitnan di 
konstrukshon i reglanan lo- 
kal pa hotèl. “No ta aktua, e 
no ta funshoná, pasobra sí 
esaki ta tuma lugá mes, e no 
ta tuma lugá na tempu. Es- 
aki ta okashoná hopi prob- 
lema, manera diskrepan- 
sia.” Partido di koalishon, 
MPB, tin netamente e idea 
ku tin adelanto. “Nos ta a- 
tendiendo ku otro kriteria 
pa pèrmit di konstrukshon. 
Aña pasá nos a aseptá un 
desishon pa no sigui kon- 
struí manera e ta bai,” lider 
polítiko Elvis Tjin Asjoe, 
ta bisa. Pero bo tin pèrmit- 


nan di konstrukshon ku ta 
andando i bo mester tene 
kuenta ku e proseso di tran- 
sishon. Aktualmente nos ta 
en espera di un plan di de- 
saroyo urbano nobo. 
Gobernantenan lokal lo 
no ta transparente tokante 
akomodashon di turista, 
Abraham ta haña. Kon- 
stantemente nos ta pidi den 
Konseho Insular, kuantu 
kamber ta bini aserka. 
Kuantu kamber èkstra ta 
planifi ká. Nan no sa. 
Turista di kalidat 
Gobièrnu ke un otro tipo 
di turismo, ménos turismo 
di masa i ménos turista di 
presupuesto. 
Netamente 
nan ke atraé bishitantenan 
ku ta gasta mas sèn riba e 
isla. P’esei hotèlnan mester 
bira mas karu i luho. Segun 
Abraham, na Boneiru ai- 
nda ta mira poko kambio. 
Aktualmente nos ta kon- 
trario di loke e plan mester 
a ofresé. Konstantemente 
ta bisa ku nos ta bai pa 
kalidat, pero pa 900 dòler 
hendenan ya tin un ticket i 
inklusivo nuebe dia di es- 
tadia. Gobièrnu na nòmber 
di e sosiedat tambe mester 
kuida e produkto Boneiru. 
Esaki awor ta sosodiendo 
insufi siente. 


Kambio ta tuma tempu 
Partido di koalishon, 
MPB, ta kompartí e falta 
di pasenshi di partidonan 
di oposishon. “Kambio ta 
kosta tempu, e ta un tran- 
sishon,” lider polítiko Tjin 
Asjoe, ta bisa. 
“Pero na un dado mo- 
mentu konstrukshon di ho- 
tèlnan grandi mester stòp.” 
Riba konstrukshon di hotèl, 
segun Tjin Asjoe, aktual- 
mente gobièrnu ta mira mas 
strèn. Nos a kòrta den santu 
pa e trayekto di pèrmit di 
por ehèmpel Sunset Beach 
Resort. Nos a bisa: 250 
kamber riba un superfi sie 
asina chikitu, no ta posibel. 


Boutique hotèl 
Hotèlnan di tres strea ta 
bira boutique hotèl luho. 
Un otro plan di gobièrnu 
ta pa hasi boutique hotèl di 
tres strea. Pa loke ta trata 
Coffi e, ta mihó hasi un tèst 
promé. 
Di kon nos no ta kumin- 
sá promé ku hotèl di kuater 
òf sinku strea pa mira kon 
ta bai. 
Mi ta haña ku nos ta tuma 
un rísiko muchu grandi dor 
di dirigí nos mes solamente 
riba esaki.” 


Unda identidat di Boneiru a keda 
Krítika riba hotèlnan 
grandi 

KRALENDIJK – Ma- 
ria 
Odencia 
Semeleer- 
Thomas, nasé dia 28 di 
aprel 1928 na Boneiru, un 
di e personanan di mas edat 
di Nort di Saliña, a sera 
su wowonan pa semper 
den e anochi di djaweps 
pa djabièrnè. Maria ta un 
persona stimá i kerí den su 
bario i riba Boneiru kom- 
pletu. 
Huntu ku su esposo Piet 
Narsisio (Siso) Semeleer, 
kende tin basta aña morto 
kaba, Maria a para na kabes 
di un famia basta grandi 
den e parti sùit di Nort di 
Saliña. For di e famia aki 


a nase diferente yu, nietu i 
bísanietu. 
Algun luna pasá Maria 
a aseptá pa bini den e pro- 
grama Herensia. Bòi An- 
toin a papia ameno kuné 
tokante su infansia i huben- 
tut, tokante su famia. 
Bida no tabata fásil tur 
bia pa e famia aki. Tin dos 
yu di Siso i Maria ku a muri 
den forma trágiko. Entre 
otro su yu stimá Mario ku 
outo a dal i kore bai. Anke 
ku e susesonan aki a marka 
bida di Maria, el a sa di usa 
forsa di determinashon pa 
superá e páginanan dolo- 
roso aki di su bida. 


Maria semper tabata un 
persona kariñoso i bon- 
dadoso. Kasi bo no por 
imaginá ku e persona aki 
por rabia i zundra. Un 
kurason di oro. 
Un nietu di Maria ku a 
bira un artista konosí i famá 
na Aruba ta Edjean Semel- 
eer, konosí pa su shownan 
i produkshonnan pa tele- 
vishon. Awe djasabra pa 
3or di atardi Bonaire.tv ta 
ripití e programa Herensia 
ku Maria Odencia Semel- 
eer-Thomas. E ta sigui pasa 
durante tres dia. 


KRALENDIJK -- Sun- 
niva Manuel, kende no ta 
deskonosí den mundu di 
beyesa aki na Boneiru, ta 
bai representá Boneiru na 
Punta Cana, Repúblika Do- 
minicano, na luna di òkto- 
ber den e sertámen Miss 
Belleza Marina Internacio- 
nal. 
Miss Belleza Marina In- 
ternacional tin komo meta 
pa promové konservashon 
di playanan riba nivel inter- 
nashonal. 
Sunniva Manuel lo tin 
e honor di representá Bo- 
neiru den e dicho sertámen 
akí, promoviendo nos pla- 
yanan i e paisahe bou di 
laman Boneriano na mes 
momentu. E sertámen ta 


Un persona hopi stimá i kerí 
Maria Semeleer di Nort di 
Saliña a fayesé 


tuma lugá den e siman di 16 
pa 23 di òktober i Sunniva 
Manuel lo representá Bo- 
neiru bou di direkshon di 
Johnrick Anthony di Fun- 
dashon BIATA i ku apoyo 
di TCB, kaminda ya algun 
luna kaba tur preparashon a 
kuminsá. Pronto lo anunsiá 
un proyekto pa komunidat 
kaminda Sunniva Manuel 
lo bai demostrá di kon e ta 
un lider den konservashon 
di nos playanan aki na Bo- 
neiru. 
Petishon ta bai pa pue- 
blo di Boneiru kompletu 
apoyá nos representante 
Boneriano, riba tur plata- 
forma di Belleza Marina 
Internacional, tantu riba 
Facebook komo Instagram. 


Na Miss Bellezza Marina Internacional 
Sunniva Manuel ta representá 
Boneiru 

Tur mèrdia 12’or ta kuminsá un programashon nobo di 4 ora. 
E programashon aki ta ripití pa 24:00. 


Programanan di Bonaire.tv 
TELBO kanal 70 
Flamingo TV kanal 23 


Djasabra 17 sèptèmber 2022 


12.00 Herensia: 
Philip 'Lipo' Elhage 
13.00 Aki Boneiru: 
Luna Yen 
15.00 Herensia: 
Maria Odencia Thomas-Semeleer 
16.00 Sitionan Marká: 
Oranje pan 


KRALENDIJK 
- 
Komo 
konsekuensia 
di 
un infekshon grave ku un 
bakteria strèptokòk grupo 
A a okashoná, un mucha a 
fayesé na kuminsamentu di 
e siman akí. E bakteria akí 
no ta nobo na Boneiru, pero 
solamente den kasonan raro 
esaki por kondusí na un in- 
fekshon grave. Den e me- 
sun famia tin dos persona 
mas a keda kontagiá ku un 
infekshon grave komo kon- 
sekuensia. A interná e per- 
sonanan akí den hòspital. 
E strèptokòk grupo A ta 
un bakteria ku ta haña hopi 
serka hende sin ku nan tin 


molèster di dje, pero e por 
okashoná diferente infek- 
shon tambe. Mayoria di e 
infekshonnan no ta grave. 
Kasi tur mucha a yega di 
haña un infekshon ku strèp- 
tokòk grupo A (por ehèm- 
pel impetigo na kara (kren- 
tenbaard), infl amashon den 
garganta òf plèki kòrá. Hopi 
hende ta haña e bakteria pa 
un tempu kòrtiku sin ku nan 
mes ta bira malu. E bakteria 
ta prinsipalmente den na- 
nishi, den garganta òf riba 
kueru. Ora ku tosa, nister 
i papia, drùpelnan chikitu 
ku e bakteria ta drenta den 
aire, i asina por plama e 


bakteria riba hende. Pa me- 
dio di laba man hopi biaha 
ku awa i habon, pero tambe 
pa medio di tosa i nister den 
èlebog òf den un lensu di 
papel i tira esaki afó meso- 
ra, por prevení plamamentu 
di e bakteria akí. 
Hendenan ku bira malu 
di e bakteria, hopi biaha tin 
keho leve manera doló di 
garganta, kalafriu, kentura, 
rebultashon di kueru òf 
doló di múskulo serka hen- 
de adulto, pero serka mucha 
tin ora ta aparesé plèki riba 
kueru tambe. Den kasonan 
raro un hende por haña un 
infekshon grave komo kon- 


sekuensia di e bakteria akí. 
Esaki ta dependé di e bakte- 
ria, pero tambe di salú di e 
persona ku tin e infekshon. 
Hende ku tin un resistensia 
abou, tin mas chèns pa haña 
un infekshon grave. Un in- 
fekshon grave komo kon- 
sekuensia di e bakteria akí 
por ta hopi difísil pa trata. 
Den kaso ku bo tin keho 
manera menshoná akí riba, 
e ora ei bo por tuma kon- 
takto ku bo dòkter di kas. 
Den 
koperashon 
ku 
hòspital, departamento di 
Salubridat Públiko ta inves- 
tigá ken ta e hendenan ku ta- 
batin kontakto intensivo ku 


e mucha ku a keda kontagiá 
i a haña e infekshon grave. 
Ta tèst e hendenan akí riba 
e bakteria akí i si ta nesesa- 
rio ta trata nan tambe segun 
instrukshonnan ku ta konta 
pa esaki. Pa esaki depar- 
tamento di Salubridat Pú- 
bliko tin konsulta ku RIVM 
na Hulanda. Departamento 
di Salubridat Públiko ta den 
kontakto ku e dòkternan di 
kas i tambe e skol i akohida 
pa mucha enbolbí. Pa mas 
informashon por tira un bi- 
sta riba e visual den anekso 
òf bishita https://lci.rivm. 
nl/faq/groep-streptokokken 


Mucha infektá ku bakteria 
strèptokòk grupo A a fayesé 


KRALENDIJK 
-- 
Djaweps 15 di sèptèmber 
un aksidente entre dos outo 
a tuma lugá riba Kaya In- 
ternashonal. 


Personal di ambulans a 
atendé un di e shofùrnan na 
e sitio mes i e no mester a 
bai hospital. 


KRALENDIJK – Ta 
bon pa Kuerpo Polisial 
Karibe Hulandes, KPCN, 
splika e diferensia e no- 
tifi kashon i denunsia. Ta 
hasi notifi kashon pa djis 
informá di e situashon i ta 
hasi denunsia un persigui- 
shon penal, momentu ku a 
kometé un echo kastigabel i 
ke hasi algu na esaki. 
Bo ta testigu di un situa- 
shon sospechoso, bo ta 
mira komportamentu sos- 
pechoso, òf un echo kasti- 
gabel ta tuma lugá, mester 
di yudansa mesora, notifi ká 
esaki na Polis. Polis ta eva- 
luá kiko e posibilidatnan ta 
pa tuma akshon. 


Por notifi ká tantu via 
number di telefòn 717- 
8000, 
715-8000, 
komo 
na bali di Warda di Polis. 
Naturalmente bo por mèldu 
serka e agente polisial riba 
kaya tambe. Bo ta preferá 
keda anónimo, e ora ei por 
uza e number di telefòn 
9310. 
Por hasi un denunsia via 
telefòn 717-8000, òf 715- 
8000, via mail na politie@ 
politiecn.com, òf na Warda 
di Polis. Ora hasi un denun- 
sia na telefòn òf via mail, 
ta traha un sita pa bin fi rma 
e denunsia pa asina por 
sigui e proseso. Solamente 
denunsia ta resultá den 


persekushon penal. 
Yama 911/112 den situa- 
shon di urgensia, òf ora 
gara un persona ta kometé 
un akto kastigabel, ora 
mester di ayudo den situa- 
shonnan di bida òf morto, 
ora señalá situashonnan so- 
spechoso, òf si bo ta testigu 


di un krímen, òf por ehèm- 
pel despues di un aksidente 
di tráfi ko, kandela òf ora un 
hende ta kibra pa drenta. 
E ora ei kada sekònde ta 
konta. 
Ora yama 9310, bo ta 
haña un aparato di kontesta 
na liña ku ta risibí bo i ta 


pidi bo pa graba bo men- 
sahe. Seguidamente e siste- 
ma ta manda un mail pa un 
‘inbox’ spesial ku den dje 
solamente e grabashon di 
bo mensahe. No tin niun 
number di telefòn aserka. 
Bo mensahe ta keda entregá 
kompletamente anónimo. 


Aksidente riba Kaya Internashonal 


Diferensia entre denunsia i notifi kashon 


Djadumingu 18 sèptèmber 2022 


12.00 Herensia Korsou: 
Pedro Herman 'Hermanito' Narvaez 
13.00 Aki Boneiru: 
Entrega di Premio Kultural PBCCG 
2019 na Stichting Kunst en Cultuur 
van Bonaire 
14:00 Herensia: 
Tony y Shahaira Leijnse 
15.30 Puerto Latino: 
Luis Zárraga 

Awe nos a selebrá di 11 aña 
matrimonial. Mi tin ku atmití 
ku ami i mi kasá a lubidá ku ta 
nos aniversario. Simannan lar- 
gu nos a kòrda pero awe mes 
nos a lubidá. 11 aña pasá nos 
a kasa masha simpel. Nunka 
nos a selebrá nos aniversario, 
e bia aki no ta diferente. 


*** 
Úniko kos ku mi tabata ke, ta 
mi bolo, mi batrei. Dia nos a 
kasa mi a aserká Georgette 
di Rincon pa un bolo simpel. 
Loke Georgette a traha, a 
surpasá tur mi ekspektativa. 
Un batrei masha bunita, ku 
kayena, barbulètè i koló kòrá 
skur. Pues mi flor preferí, mi 
bestia preferí i mi koló preferí. 
Mi ta lamentá ku Georgette no 
por a bolbe konstruí mi batrei 
pa mi. 


*** 
Hopi bia ora mi puntra pare- 
hanan kiko ta e sekreto di nan 
matrimonio nan ta kontestá 
mi: “pasenshi”. Si mi wak bèk 
den nos propio relashon, 
naturalmente pasenshi ta un 
‘ingrediente’ hopi importante. 
Pero mas aun, mi ta kere e 
echo ku mi ta kasá ku un hòm- 
ber ku nunka a trata na kam- 
bia mi i ami nunka a trata na 
kambi’e. Nos ta konsiente di 
otro su abilidatnan, puntonan 
fuerte i alabes puntonan suak. 


*** 
Den e añanan tabatin hopi 
momentu difísil. Ku tristesa, 
duda i doló. E dushi ta ku no 
opstante kada reto, kontra- 
tempu i tristesa mi tabata sa 
ku nos dos ta bon. Mi ta atmirá 
e echo kon bon mi kasá kono- 
sé mi. Skirbiendo e kolumna 
aki mi ta kòrda e periodo di 
despedida di mi mama. Un 
temporada sumamente difísil 
pa mi i na momentu ku mi a 
pensa ku mi no por a soportá 
e strès, djis mi a hisa kara wak 
mi kasá. Su wowonan tabata 
tristu pero trankil. Esei ta mi 
anker, e wowonan di mi kasá. 
Si su mirada ta trankil, mi sa 
ku tur kos lo resultá bon. 


*** 
Lesadó, mi stim’e i mi ta resa 
tur dia pa nos Kreador duna 
nos hopi aña huntu. No op- 
stante esaki, mi ta komprendé 
di unda e palabra ‘pasenshi’ ta 
bin. 
Mi a kaba di puntr’e, kiko 
romántiko i bunita nos lo hasi 
awe nochi. “Kome pan ku pin- 
da, subi kama no mas lat ku 
9or. Mayan mainta tempran mi 
mester bai lès di landamentu 
ku nos yu”, tabata su kontes- 
ta. Hmmmm...pasenshi! 


KRALENDIJK – Dia 
12 di sèptèmber un mucha 
di dos aña e fayesé dor di 
un malesa di infekshon 
straño. Dos dia promé ku su 
fayesimentu, 
Huisartsen- 


post a husga e mucha ainda 
dos biá. E fayesimentu in- 
esperá akí a trese un shòk 
grandi pa e personal. Tur 
trahadó di Huisartsenpost 
ta biba intenso ku e mayor- 


nan i famia di e mucha. 
Despues di e informe di 
fayesimentu, mesora a hasi 
un investigashon interno 
na e kuido duná. Pa esaki a 
husga tur dunadó di kuido 
enbolbí. For di e promé in- 
vestigashon a bini dilanti 
ku e kuido di Huisartsen- 
post a tuma lugá konforme 
liñanan di maneho médiko 
i protokòl. 
Despues di e bishita na 
Huisartsenpost, 
lástima- 
mente un empeoramentu 
serio a tuma lugá. Teniendo 


kuenta ku e empeoramentu 
serio, a mira e situashon 
kuidadosamente. 
P’esei 
ta tumando lugá un kon- 
tinuashon di investigashon 
huntu ku hospital. 
Entre tantu a kompartí 
e 
promé 
investigashon 
di Huisartsenpost ku In- 
spekshon di Salubridat Púb- 
liko i Hubentut, IGJ. Asina 
tin informashon nobo dis- 
ponibel for di e kontinua- 
shon di investigashon, lo 
informá i raportá. 


KRALENDIJK -- Re- 
lashoná ku entrenamentu 
durante e periodo di djalu- 
na 19 te ku djabièrnè 30 di 
sèptèmber, Kuerpo di Bom- 
bero Hulanda Karibense, 
BKCN, lo ta mas visibel 
ku normal riba karetera pú- 
bliko di Boneiru. 
Un total di 14 kola- 
boradó di Brantwer ku ta 
traha na Boneiru, Saba i 
St. Eustatius, ta manehá 
vehíkulo di paga kandela 
durante e periodo di entre- 
namentu ku regularidat rònt 


e isla, tin biá hasiendo uso 
di sirena i ‘zwaailicht’. 
Bou di supervishon di 
un instruktor di maneho 
sertifiká pa WRM, e par- 
tisipante ta siña kon e por 
maniobrá rápido, pero prin- 
sipalmente sigur den trá- 
fiko, na momentu ku e ta 
na kaminda pa atendé ku un 
insidente di emergensia. 
Tambe e partisipante ta 
siña ki ora por òf mester 
usa ‘zwaailicht’ i sirena. 
BKCN ta pidi habitante i 
usuario di karetera di Bo- 


neiru pa ta konsiente di e 
entrenamentu i pa manera 
ta kustumber, aktua riba e 
señalnan di emergensia. 


E entrenamentu ta tuma 
lugá djaluna te ku djabièr- 
nè, entre 9’or di mainta pa 
5’or di atardi. 


Brantwer hopi visibel 


Relashoná ku morto di mucha di dos aña 
Huisarstenpost a aktua konforme protokòl 


KRALENDIJK -- En- 
trante promé di desèmber 
2022 ta nombra Nina den 
Heyer komo hefe di servi- 
sio di Enseñansa, Kultura 
i Siensia (OCW) na Hu- 
landa Karibense. For di un 
proseso di solisitut i selek- 
shon, ku kandidato di tantu 
e parti Karibense komo 
Oropeo di Reino, el a bini 
dilanti komo e mihó kandi- 
dato. Esaki RCN su depar- 
tamentu di komunikashon 
a anunsiá ayera tardi. Den 
Heyer a anunsiá riba su pá- 
gina di facebook ku debí na 
su nombramentu e lo baha 
komo diputado. Nina den 


Heyer ainda ta diputado di 
Direktorado Komunidat i 
Kuido di Entidat Públiko 
Boneiru. Promé ku esaki, el 
a traha komo direktora su- 
plente di unidat di Asuntu 
Sosial i Empleo (SZW) na 
Hulanda Karibense for di 
promé di sèptèmber 2011 
te ku mei 2016. Di sèptèm- 
ber 2017 te ku yüli 2018, 
el a realisá tambe diferente 
proyekto pa RCN, e.o. na 
Belastingdienst. 
Nina den Heyer ta sigui 
Nolly Oleana, kende a ok- 
upá e puesto aki for di 2015 
i na final di e aña aki ta bai 
ku penshun. 


Den Heyer mes a skirbi 
ayera tardi mes riba su kue- 
nta di facebook ku manera 
ya a anunsiá algun siman 
pasá den medionan di pren- 
sa, el a tuma e desishon pa 
no partisipá na e siguiente 
elekshon i a disidí di ban- 
doná arena polítiko. 
“Entrante 
promé 
di 
desèmber 2022 mi lo bai 
ehersé un otro funshon i 
esaki tin komo konsekue- 
nsia ku promé ku e fecha 
ariba menshoná lo mi baha 
komo diputado di komuni- 
dat i kuido pa Entidat Púb- 
liko Boneiru. Tabata pa mi 
un gran honor di por a sirbí 
pueblo di Boneiru komo 
diputado na 2016 i atrobe 
fo’i 2019 te awor”, segun e 
mandatario saliente. 
Den kuadro di e funshon 
nobo ku e lo bai ehersé, a 
palabrá den Kolegio Ehe- 


kutivo ku desde awor e ta 
pasa e karteranan di kultura 
i enseñansa na su dos otro 
koleganan diputado. 
Den Heyer: “Mi ta gra- 
desido pa e konfiansa ku 
komunidat di Boneiru a 
pone den mi tantu komo 
polítiko komo mandatario 
den e periodo tras di lomba. 
Ta i tabata un honor pa sirbi 
mi pueblo. Un danki na tur 
e palabranan di sosten ku 
mi a risibí for di tur huki 
den Reino Hulandes riba e 
desishon ku mi a tuma pa 
retirá mi mes for di polítika 
i baha komo diputado. Un 
danki spesial na mi famia 
i tim ku a sostené mi dia 
aden dia afo den tur sentido 
di palabra. Mi no ta yama 
ayó, sino te despues ku un 
otro pèchi, semper sirbi- 
endo na bienestar di mi ko- 
munidat.” 


Debí na su nombramentu komo hefe nobo di OCW 
NINA TA BAHA 
KOMO DIPUTADO 

Awe ta hiba un gran artista rubiano 
na su último lugá di sosiegu 


Awe djasabra pueblo rubiano lo hiba 
nan gran artista Etty Toppenberg pa su último 
lugá di sosiegu. E tabata algun tempu enfermo. 
Hustamente esaki a pone ku algun siman pasá 
a dun’é un homenahe grandi. Loke hopi hende 
no sa ta ku Etty tin un rais boneriano. Su mama 
Petra Soliana ta di Boneiru. E homenahe pa Etty 
tabata na Plaza Nicky Habibe Jr., kaminda Etty i 
su grupo tabata aktua tur djabièrnè anochi. 
Alex Edward Toppenberg a nase na Aruba 
dia 19 di ougùstùs 1943. Su nòmber di kariño 
semper tabata Etty. Nòmber di su tata ta Gil- 
berto de los Santos Toppenberg i su mama ta 
Petra Soliana-Toppenberg. Etty a nase i lanta 
den e bario Companashi. E ta number shete di e 
total di diesun ruman. E tin un ruman ku ta toka 
piano na Hulanda i su otro ruman Ady tambe ta 
toka un poko piano. 
Semper Etty a keda hasi músika. El a traha 


na ofisina di impuesto pa 10 aña. Despues el a 
bira maestro di skol. Etty tabata kere ku ta Bír- 
gen di Alto Vista den e kapèl ku e tabata bai tur 
mainta, tabata yud’é ku e tabata konforme ku su 
bida i satisfakshon ku el a haña ku músika. 
Etty su promé kitara tabata di leim den otro, 
pasobra e tabata kibrá. Tabatin un karpinté 
band’i su kas. El a kumpra ‘welwood’, anto ba- 
sha esaki, drech’é i pone kuèrdè. E kitara ei, nan 
a kibr’é. Etty no tabata sa na unda un hende a 
kai sinta riba dje òf ta kiko a pasa. 


Promé kitara 
Ronny, kende ta ruman di Etty, a kuminsá 
traha na WEB, anto na Photo Hanna el a kumpra 
su promé kitara pa Etty, un Ikam DC di Mexico. 
Masha grandi mes. Etty a bai hib’é un biá bai 
drecha, pero un hende a keda kuné. 
Ora Etty tabatin 13 aña, tabatin un señora 
band’i su kas, no leu di Piet Soda Fountain, 


kende a hasi shen aña. Frère Arnold a pidi nan 
pa bai toka pa e señora, pasobra e ta mira nan 
ta sinta toka riba kurá di skol. Nan a bai toka 
un kantika ku tabata eksistí e tempu ei. Esei ta 
kuenta di sesenta i piku aña pasá. 
Eric ku Etty a forma huntu ku Armando Qui- 
lotte, un trio. Nan tabata hunga futbòl tambe 
huntu. Canawa tabata toka i e tabata kanta hal- 
tou. E ta famia di Rufo Odor i e tambe a djòin 
nan. Nan tres tabata hasi e shownan di e tempu 
ei, entre otro serka Adison Croes, ku su famoso 
programa radial ‘Buscando talento artistico’. 


Show 
No tabatin televishon i e shownan tabata bai 
na kada distrito. Nan tabata pone un show ano- 
chi, mas tantu riba un djasabra. Anto e ora ei 
nan ta haña left ku Shon Pa Lopez, ku ta spanta 
nan ku e outo di kareda. 
E shownan tabata konsistí di presentashon di 


un gógelar, Rolarola Kids, un kontadó di storia, 
Trio Huasteca, tin ora un mar-iachi. Nan tabata 
aktua na Trappers Club, Goldenhard Club na 
San Nicolas, Club Boneriano, tambe na Sava- 
neta i na Lagoheights. 
Tur kaminda nan tabata bai ku left. Nan ta- 
bata pidi left i kana. Nan tabata kana riba kaya 
toka, para na kurá di skol, djei nan ta sali ku 
kuarta, un kitara i un maraka. Nan tabata bai 
Caya Ernesto Petronia (ántes Boerhaavestraat), 
Venezue-lastraat, bira bai den Socotoro. 
E tempo aya ta kaminda di tera tabatin, anto 
nan tabata bai terminá den Rancho. P’esei e hen- 
denan ta bisa ku t’ei nan a lanta. Nan ta bai kab’i 
toka ku e hendenan ku ta kanta ei bou, pasobra 
Canawa tabatin un galiña ei bou i nan tabatin ku 
duna serenata kasi tur ora. 
Adison Croes tabata tende nan ta toka tin 
ora i e ta invitá nan den su show. E tempu ei, e 
grupo tabata kobra bintisinko florin pa un show. 
Anto kada un tabata haña ocho florin i piku. 


Radio 


Etty no tabata un gran kitarista, pero el a 
perkurá pa e tin e dominio riba kitara. Nan ta- 
bata trein tambe na Radio Kelkboom, serka Lu- 
cio Rivadeneira, banda di Adidas (Emmastraat) 
e tempu aya. Mama di Emile Kelkboom a yega 
un biaha i haña nan ei den i a puntra kiko nan ta 
hasi ei. El a komentá ku nan ta kanta falsu. 
Etty a bisa ku por ta ku e señora aki tin rason. 
E ora nan a kuminsá trein anto e kos a sigui bai, 
te un dia nan a pone un hasimentu di aña di tata 
di Emile den Cultureel Centrum e tempu ei. E 
tabata sintá ku su señora i e Trio, bon bistí ku 
nan ‘tuxedo’, ya a traha un nòmber. 
Etty a bisa e hendenan sende e lus. Ora ku 
nan a sende e lus den sala, el a bisa e señora: 
“Masha danki. E kos ku bo a bisa mi a pone ku 
nos a bai hasi nos bèst i awor nos ta aki den ‘tux- 
edo’. E señora a gosa e kos masha hopi mes.” 


Eksterior 
Etty a bai eksterior na hopi okashon pa akua. 
Di Hawai te Punta Arenas na Argentina. Tam- 
be nan a bai Chile. Nan a toka den ‘Morning 


Show’ na Hawai na televishon merikano, nan a 
toka hopi kaminda ku niun hende no sa, pasobra 
nunka nan a publiká loke nan ta hasi. 
Nan a sali bai festival di kansion di Caribe 
na Puerto Rico i a sali na di dos lugá. Nan a bai 
OTI-festival na 1978 .Tambe nan a bai esun di 
Puerto Rico, despues na aña 1991, un 13 aña 
des-pues, nan a bai festival di OTI na Mexico. 
Nan ta e úniko grupo di Aruba ku a bai festival 
di OTI dos biá. 
Nan a konosé Julio Iglesias i tambe Harry 
Belafonte. Nan a toka ku Belafonte na New 
York. Nan a kompañ’é na televishon. Nan a bai 
Santo Domingo pa apertura di ‘Teatro de agua y 
luz’ hopi tempu pasá. 
Nan a biaha bai tur skina di mundu, inkluí 
Alemania. Na Merka nan a presentá den rin di 
bòkseo, kanta e himno merikano. Nan a toka 
hopi biá na Hulanda pa selebrashon di Arubadag, 
gran parti den Sur Amérika, p.e. Perú i Ecuador. 
Na Mexico nan a presentá ku artistanan grandi 
den un teatro kaminda kachónan ta kore i tur e 
indjannan ta sinta abou. 


Etty Toppenberg tin rais boneriano 

Gruponan 
E gruponan di kua Etty a forma parti tabata 
‘Los Principes’ i ‘San Hose’ di Kòrsou, paso- 
bra su primu tabata toka e tempu ei ku Macario 
Prudencia. Etty su primu ta Glowies Basur. Etty 
tabata kanta un kalipso ku nan. 
Ku ‘Los Principes’ Etty a toka, duna show 
na Boneiru huntu ku Lucio Rivadeneira i Joy 
Kock. 
Etty por bisa tambe ku den e promé parada 
di karnaval di Aruba ku tabata pasa na pia, nan 
a toka ku Trio Huasteca, ku un kuarta, un kitara 
i un maraka, huntu ku Coyito, tata di Papi Mar- 
quez. E último aki tabata toka drùmsèt pa ‘The 
Magnificent Five’, un banda di hubentut ku ta- 
bata masha famoso e tempu aya. 
Etty a toka dos biá pa Reina Juliana ku Prens 
Bernhard. Tambe Etty a toka pa Prensès Beatrix 
ku su kasá Klaus. Tabata un evene-mentu grandi 
na ‘Talk of the Town’. 
E momentu di mas grandi ku Etty a pasa 
aden ta ku e pareha real a kibra protokòl. Pa- 
sobra nan a bin di Mexico, unda nan a bai pasa 
‘honeymoon’ i ora ku nan a yega Aruba nan ta- 
bata gusta ranchera, prinsipalmente e kantika 
‘Llorona’ i nan tabata toka ‘La Bamba’ tambe. 
Na ‘Talk of the Town’, e atzjudant a bisa ku nan 
tin ku bai otro kaminda, pero prensès Beatrix a 
bisa ku nan ta keda ei. Nan a kibra protokòl. 


Homenahe 
Etty a haña un homenahe impreshonante al- 
gun siman pasá na Aruba. Esnan ku no por ta- 
bata presente por a sigui esaki via kanalnan di 
televishon lokal i medionan sosial. Minister di 


Kultura Xiomara Maduro a hiba un bunita dis- 
kurso. 
Minister Maduro a sorprendé tur esnan pre- 
sente inisiando su diskurso kantando parti di 
kansionnan di Etty, manera ‘Baile di Seú’ i ‘Sr. 
Mener di skol’. 
Un bunita dedikatorio na Etty, un artista ku a 
gosa di hopi apresio di su pueblo. 
Na final di su discurso na Plaza Nicky Habibe 
Jr. durante e evento Homenahe na Etty, Minis- 
ter Maduro a yama famia Toppenberg dilanti pa 
aseptá un muestra di apresio, un rekonosementu 
di Gobièrnu di Aruba pa medio di Minister di 
Kultura pa Etty Toppenberg. 
E rekonosementu ta bisa lo siguiente: “Danki 
pa deleita, mantene y promove nos musica pa 
mas di 65 aña y asina yuda tene nos herencia 
cultural bibo”. 


Companashi 
Etty a stima su bario Companashi, e bario ku 
a mir’é nase, krese i desaroyá su mes komo un 
di e talentonan musikal grandi di Aruba. 
Etty tabata masha orguyoso di su bario, 
‘Companashi4ever’, i ku orguyo Etty a skirbi 
riba su página di facebook ku Companashi ta 
e bario mas chikitu di Aruba ku a risibí mas 
medaya di mérito di Cas Real. Komo artista di 
Pais Aruba, Etty a gana kariño i apresio di tur 
rubiano. Su trayektoria den mundu di músika ta 
impreshonante. Etty ta bai den historia komo 
promé kantante arubiano ku a presentá nos e 
himno nashonal ‘Aruba Dushi Tera’ den e sere- 
monia inougural di Status Aparte, na momentu 
ku Aruba a bira un pais, nèt despues di 12’or di 
mardugá dia promé di yanüari 1986. 

KRALENDIJK – Ko- 
legio Ehekutivo a proponé 
7 mion dòler pa 15 proyek- 
to den e di tres kambio di 
presupuesto 2022. Ta trata 
aki di un kambio di presu- 
puesto èkstra ordinario i e 
fondonan for di e fondo di 
reserva, ta destiná pa dife- 
rente meta. Esaki diputado 
enkargá ku finansa públiko, 
Hennsyon Thielman, a bisa 
durante reunion di Konseho 
Insular e siman akí. 
Diputado Thielman a in- 
diká dia 13 di yüni Konseho 
Insular a reuní i a aprobá un 
nota di maneho di rísiko. E 
nota akí ta analisá tur rísiko 
ku un gobièrnu por hañ’é 
konfrontá kuné, por ehèm- 
pel kasonan den Korte ka- 
minda gobièrnu ta hañ’é ta 
paga sí e pèrdè. Den e nota 
ta stipulá tambe kuantu 
mester tin komo gobièr- 
nu den reserva pa kubri e 
rísikonan akí. Momentu 
ku a kaba stipulá e nota, a 
mira ku tin mas ku sufisi- 
ente fondo disponibel den 


reserva pa kumpli ku e nota 
di maneho di rísiko. 


Responsabel 
Ora a analisá, segun e 
diputado, a mira ku ta res- 
ponsabel pa por usa algun 
di e fondonan ku tin den e 
reservanan akí pa proyek- 
tonan pa komunidat. Ku e 
proposishon ku tin awor 
akí, ta un manera hopi re- 
sponsabel pa tin sufisiente 
fondo ainda pa kubri e 
rísikonan, pero tambe ku 
por usa un parti di e fondo 
pa proyektonan ku komu- 
nidat ta wardando riba dje. 
Ta bon pa menshoná ku 
Cft tambe a analisá esaki i 
tambe a duna un konseho 
positivo. 
Diputado 
Thielman: 
“Tin fondo tambe poné pa 
impuesto di turista kaminda 
mester hasi invershon den e 
parti logístiko i e programa. 
Nos a prefinansiá esaki 
kaba. Ta bon pa menshoná 
ku dor di e kambio di e im- 
puesto di turista, tin hopi 


mas fondo ta bini disponi- 
bel, pues e invershon akí ta 
hopi chikitu kompará ku e 
entrada èkstra ta trese den 
kaha di gobièrnu struktural- 
mente. Ta papia di alrede- 
dor di 10 mion dòler èkstra 
tur aña.” 


Invertí den e hende 
E diputado a sigui bisa, 
ke invertí tambe den em- 
bolbimentu di nos hende- 
nan den komunidat den 
ekonomia, nos ke trein hen- 
de i yuda nan ku tur loke 
nan tin mester pa tin éksito 
riba e merkado laboral pa 
sigui krese den funshon 
ku e meta final ku nan por 
generá mas entrada pa nan 
famia. 
Tin vários área ku komo 
gobièrnu mester sigui pa 
pone mas hende pa me- 
horá e servisio, p’esei mes 
tambe nos a pidi pa pone 
algun 
fondo 
disponibel 
pa nos pa buska hendenan 
ku e ekspertisio nesesario 
pa yuda riba sierto doku- 


mento i tambe esnan mas 
kompliká ta importante pa 
keda atendé kuné i pa keda 
duna bon servisio, diputado 
Thielman a trese dilanti. 
Tambe, diputado Thiel- 
man ta sigui, a proponé pa 
pone fondo disponibel pa 
konekshon aéreo i via la- 
man pa tin mihó konek- 
shon. Tin e situashon ku 
ta difísil pa haña buelo pa 
bula entre e islanan, ta a- 
tendiendo ku kompanianan 
lokal ku ke bula entre e is- 
lanan, p’esei ta nesesario pa 
tin fondo pa stimulá esaki. 
Tin fondo tambe pa hasi 
estudio ku por usa bèk, pa- 
sobra segun e mandatario, 
hopi biá miembronan di 
Konseho Insular ta bisa ku 
falta di informashon, p’esei 
mes tambe e sugerensia pa 
pone fondo disponibel pa 
por tin mas data i pa asina 
hisa e nivel di gobièrnu 
pa na momentu ku traha 
maneho por tin mas data pa 
por usa pa eseinan. Tambe 
ta proponé pa pone fondo 
pa digitalisashon loke ta 
nesesario pa hisa e nivel di 
servisio. 


Medio adishonal 
Diputado Nina den Hey- 
er di su parti a indiká ku 
un di e proposishonnan, ta 
medionan adishonal pa e 
organisashonnan kultural. 
A manda un adaptashon di 
e teksto ku tabatin anterior- 
mente. Ta asina ku tin un 
maneho di kultura i a hasi 
un revishon kiko a i kiko 
no a kumpli kuné i a hasi 
sierto sugerensia. Un di e 
kosnan ku ya kaba ta ko- 
nosí ku e organisashonnan 
kultural ta haña muchu tiki 
sèn pa e loke ta enkargá nan 
kuné. Esaki ta un suma ku 
a pone disponibel pa e or- 
ganisashonnan ku ya kaba 
tin un kontrakt di kuido ku 


gobièrnu pa duna nan me- 
dionan adishonal. 
Tur aña nan ta hasi pe- 
tishon, pero kasi nunka ta 
honra e petishon na e siste- 
ma ku nan ta pidi i nan ta 
haña ménos sèn, pasobra 
simplemente den presu- 
puesto no tin sufisiente me- 
dio presupuestá pa kultura. 
“Nos ke kuminsá trese un 
kambio den esaki pa yega 
na e promé stap pa yega na 
kosnan struktural pa e gre- 
mio di kultura,” e diputado 
a bisa. 


Kos bon na kaminda 
Diputado James Kroon, 
enkargá ku entre otro in- 
frastruktura i obra públiko, 
a mustra ku tin yen di kos 
bon na kaminda pa komu- 
nidat. Tin un proyekto pi- 
loto pa transporte públiko 
di 300 mil dòler. 
Un tim lokal na R&O 
ta hasi tur trabou posibel 
kaminda por mira ku kasi- 
mente no tin buraku i ka- 
mindanan ta keda bunita 
i p’esei a pone 1.2 mion 
dòler aserka huntu ku sèn- 
nan ku ta haña di Hulanda, 
pa asina por sigui drecha 
kaminda. Tambe a pone sèn 
pa sigui stimulá deporte, e 
diputado a bisa. 
Tambe, segun diputado 
Kroon, ta bai sigui stimulá 
agrikultura, krio di bestia i 
piskeria i drecha kas. Tra- 
hadónan di SELIBON por- 
fin despues di hopi lucha 
por haña algu èkstra. 
Meskos ku Klein Bo- 
naire, tin un deseo a lanta 
pa sierto partinan históriko 
manera Fontein i Onima 
por bira parti bèk di gobièr- 
nu i a pone 1 mion dòler i 
den e plan di naturalesa ku 
Hulanda a pone un kanti- 
dat di sèn pa asina por bira 
parti bèk di Boneiru, segun 
diputado Kroon. 


KRALENDIJK 
– 
Hasiendo uso di artíkulo 3 
di e lei di akseso públiko 
di gobernashon BES, siu- 
dadano Betty Engelhardt, 


den un karta dirigí na Ko- 
legio Ehekutivo, konforme 
artíkulo 7 di e lei men- 
shoná, ta deseá pa risibí e 
dokumentonan ku Kolegio 
Ehekutivo i Konseho Insu- 
lar ke mantené sekreto. 
Ta trata aki di ‘quick 
scan’ 
BonLab, 
rapòrt 
rotònde Kaya Amsterdam 
i e akuerdo di desaroyo 
di Sunset Beach Resort. 
Mirando e echo ku e peti- 
shon no ta bai enkontra di 
artíkulo 11 di e lei di akse- 
so públiko di gobernashon 
BES, Engelhardt ta spera 


ku Kolegio Ehekutivo lo 
reakshoná riba su petishon 
mas pronto posibel i sigur 
dentro di e término stipulá 
di por lo ménos tres siman. 
Un biá mas, Engelhardt 
ta skirbi den su karta, ta 
trata aki di interesnan di 
e poblashon di Boneiru. 
Plaka di komunidat ta bai 
huntu ku bon gobernashon, 
pa atendé kuidadosamente 
i kla sí ta trata di nan sèn. 
Unda efektividat i legalidat 
a keda, Mantené rapòrtnan 
konfidensial, inkomprendi- 
bel, Engelhardt ta skirbi. 


Mantené rapòrtnan 
konfidensial inkreibel 


Di tres kambio di presupuesto 
7 Mion pa 15 proyekto 

KRALENDIJK – Pron- 
to Ini Statia ta bai lansa 
su buki di poesia titulá 
‘Na nòmber di amor’, ku 
tradukshonnan den hulan- 
des i ingles: ‘In naam der 
liefde’ i ‘In the Name of 
Love’. E editor ta ‘In de 


Knipscheer’. Ta trata di un 
buki konsistiendo di 106 
página. 
Ini Statia (1952) a nase 
for di mayornan boneriano 
na Aruba. El a biba i traha 
na Aruba, Boneiru i Kòrsou. 
El a studia idioma hulandes 


i literatura ma Groningen, 
Hulanda. El a spesialisá 
den idioma Papiamentu, su 
idioma materno, ademas ta 
hopi ábil den ingles, spañó, 
portugues i franses. 
Ini a duna lès na Aruba 
i Kòrsou i a traha entre 
otro na Fundashon Planifi - 
kashon di Idioma (FPI). 
Despues di mas ku kua- 
ter dékada skirbiendo, hasi 
trabou di redakshon i skirbi 
kontribushonnan pa dife- 
rente publikashon, e buki 
‘Na nòmber di amor’ ta bira 
su promé buki di poesia, 
den tres idioma. 
Despues di a eksperensiá 
sektarismo i dogmatismo 
polítiko i spiritual den su 
tempu komo studiante na 
Groningen i e dékadanan 
siguiente, e outor a kumin- 
sá anhelá pa libertat pa por 
profundisá su propio bos 
krítiko i outéntiko. Esaki 
ta un proseso di siñansa di 
bida largu. 
Ini ke konektá su mes 


ku bida total, sigui siña, 
sigui alimentá su kuriosidat 
i kreatividat, ademas kon- 
tribuí na desaroyo duradero 
di nos idioma Papiamentu, 
literatura i na komunidat. 
‘Na nòmber di amor’ ta re- 
sultado di tur esaki huntu. 
Pa alkansá tambe otro 
teritorionan den Karibe, 
Reino Hulandes i mas parti 
di mundu, e kolekshon aki 


di poema ta sali den tres 
idioma den kua Ini ta skir- 
bi: Papiamentu, hulandes i 
ingles. 
E lesadó ta mira promé 
e vershon original, siguí pa 
e tradukshonnan pa e dos 
otro idiomanan. Lucille 
Berry-Haseth a sòru pa e 
tradukshon na Papiamentu i 
Richinel Ansano pa ingles, 
Ini Statia mes pa hulandes. 


KRALENDIJK – Reg- 
ularmente Bòi Antoin ta 
pone fotonan di ántes for 
di su archivo riba su face- 
book. E ta haña tambe 
hopi reakshon interesante. 
Manera riba un foto di dos 
mucha hòmber ku el a pone 
seis aña pasá. 
Seadira 
Beaumont 
a 
reakshoná e siman aki, na 
momentu ku e foto a bolbe 
ripití riba Antoin su face- 
book. El a manda nòmber 
di e dos mucha hòmbernan 
aki i tambe un foto di kon 
nan ta awendia, anke ku e 
foto ei tambe ta di algun 
aña pasá kaba. E mucha 
hòmbernan aki ta Sarkies i 
Phelberon Albertus, yu di 
Elfried (Buchi) i Beatrix 
Albertus. Buchi ta tokadó 
di wiri den Grupo Watapa- 
na. Na e momentu aki Sar- 
kies i Phelberon Albertus 
tin 31 pa 32 aña di edat. 


‘Na nòmber di amor’ den tres idioma 
Ini Statia ta bai lansa buki 
di poesia 


Sarkies i Phelberon Albertus 
na chikí i na grandi 

Tabata un biahe basta largu pa por a yega Costa Rica. Promé 
nos a kue avion bai Panamá, Na Panamá nos a keda masoménos 
7 ora na airport. Henter dia bo por bisa. 
Na promé instante ami a kere ku nos lo por a sali i bini bèk ano- 
chi, pero Imigrashon no a rekomendá esei. Nos a kana hasi kom- 
pras, kumpra algun kos i kana henter e airport pa mata e tempu. 
Anochi nos buelo a sali i nos a yega 11’or di anochi Costa Rica 
ku Copa Airlines. Anochi nos shofùr, Manuel, a buska nos i nos a bai 
nos hotèl Wyndham. Manuel a konta nos ku e hotèl kaminda nos 
a bai pa keda ei ta e hotel kaminda diferente pashènt ku ta bini pa 
dòkter i operashon di wowo ta keda. E sistema di salubridat ta un 
di e tòpnan den mundu. I un dje mihónan den Latino Amérika. Riba 
Merka i asta Cuba. 
Loke Manuel a konta nos ta ku e hotèl ku Kòrsou ta skohe pa e 
pashèntnan ta e mihó i esun di mas karu di henter e pais. Esei sigur 
mi a keda impreshoná kuné. 
Nos a yega hotèl anochi lat. E ta keda den San Jose. E biahe di 
Costa Rica a tuma hopi ‘planning’. Delantá nos a disidí ku nos no 
ta bai keda na un suidat so. E mihó opshon, despues di hopi pre- 
gunta, tabata pa keda 2 pa 3 dia e kamindanan i hasi un ‘roadtrip’ 
bai otro suidatnan. Asina por konosé e lugánan un tiki mas mihó. No 
ta manera na Kòrsou ku bo ta yega den 20, máksimo 30 minüt un 
kaminda. Nos a keda na entre otro área di Arenal Volcano, Manuel 
Antonio, Alajuela i San José. 


Desayuno 
Mi desayunonan tabata hopi diferente for di esnan di Kòrsou. 
Na Costa Rica, i mi sa di diferente pais den Latino Amérika, nan 
ta kome aros mainta, mèrdia, anochi. Un di nan platonan típiko pa 


FAKANSI NA 
COSTA RICA (1) 


Na kuminsamentu di ougùstùs mi tabatin e 
oportunidat pa biaha pa Costa Rica huntu ku 
mi mama. Costa Rica semper tabata su ‘dream 
vacation’, un lugá ku e tabata anhelá semper 
pa bishitá. Den un seri di artíkulo riba djasabra, 
bou di mi rúbrika S.A., mi ta bai deskribí nos 
fakansi na Costa Rica. 


COPA AIRLINES 

desayuno ta ‘Gallo Pinto’. Esaki ta un aros maron ku bonchi aden 
i algun bèrdura. Banda di esei bo por pone webu, karni i òf keshi. 
E promé dia mi no a dùrf kome e aros mainta. Mi a wak mi 
mama so kome i purba un hap di dje. Di dos si mi a disidí bai p’e, 
i a kome dos dia tras di otro. Despues sí mi a disidí ku mi no por 
keda kome aros mainta. 
Banda di e desayuno kompletu ei, nan ta ofresé kòﬁ , ku ta un 
di e produktonan ku nan mes ta produsí i ku tambe ta un di e mi- 
hónan di mundu. Einan tambe mi a siña ku Costa Rica ta un pais 
outosuﬁ siente. Esei ta niﬁ ká ku tur e kuminda i produktonan ku nos 
a konsumí ei a wórdu kultivá i prosesá riba nan tera mes. Biniendo 
for di un isla ku mayoria produkto ta importá, mi a haña hopi bon. 


PROMÉ DIA 


E promé dia na Costa Rica nos a bishitá e sentro di suidat, huntu 
ku Manuel, ku despues di e promé anochi via e hotèl a bira nos nos 
shofùr privá. Manuel a bisa nos ku Costa Rica ta un lugá hopi buni- 
ta, pero ku e ta yama e sentro di suidat e parti mahos di Costa Rica. 
E sentro no ta masha moderno i no ta esun di mas limpi. Tòg tabata 
interesante kana wak e personanan, museo, marshe i pakusnan. 
Mi no tabata kon e klima lo ta. Mi a sali ‘kas’ sin ta bon bistí. Mi 
a sali ku un saya, cropped top i slòf. Di e potrètnan ku mi tabata 
wak riba instagram i tik tok, mi a komprondé ku esei ta loke hende- 
nan tabata bisti na Costa Rica. Pero den sentro di suidat ta otro. E 
hendenan ta bisti mas tapá ku t-shirt, karson largu i asta jacket pa 
tapa friu mas lat. Den un di e tiendanan ku mi a haña mi ta drenta 
pa kumpra un jacket pa e klima. 


Marshe 
Un di e kosnan ku mi a gusta mas tantu e dia ei tabata pa bishitá 
e marshe sentral kaminda hendenan ta bende hopi kos diferente, 
kos di kas, kushina, fruta, sensia, produkto natural, yerba i asina 
hopi kos mas. 
Mi a mira hopi fruta ku mi tabata sa ta eksistí i pero ku mi no a 
mira nunka di mi bida. Un di nan ta e ‘mamom chino’, un fruta chikí 
kòrá òf ros ku spiña i paden blanku ku un simia manera kenepa. 
Rònt Costa Rica mi a mira nan i mi a disidí test’e i e tabata hopi 
dushi. E tin un smak manera sòrsaka, pero ménos fuerte. 


Un otro lugá ku nos a bishitá den sentro di suidat ta- 
bata e ‘Museo de Oro Precolombino’ di e banko nasho- 
nal di Costa Rica. Tabata hopi interesante siña einan 
tokante historia, ken tabata e promé personanan ku a 
yega Costa Rica, nan kultura i tradishonnan. 
Loke a impreshoná mi mas ta kon nan ta i tabata 
trata morto. Na Costa Rica no ta kustumber pa bal- 
samá kurpa di un persona ku fayesé. E ta posibel, pero 
ku un kosto hopi haltu. 
Nan tin e kustumber pa dera un morto dentro di 1 
pa 2 dia despues ku e fayesé i e proseso no ta dura 
largu, loke ta otro for di e paisnan aki banda. For di 
chikí mi tabata hopi interesá den morto i tur kos ku 
tin aber ku esei. Ta un patólogo anatomista mi ker a 
bira pa hopi tempu. Ora mi a kuminsá haña biologia i 
wiskunde m’a bin realisá ku esei tòg no ta pa mi. Mi a 
eksperensiá na chikí tambe hopi morto di personanan 
mas grandi den famia ku mi tabata hopi pegá kuné. Mi 
wela i tres tio grandi na un edat basta chikí. Di nan tur 
mi a ekperensiá e proseso di morto. Di un di mi tionan 
mi tabata presente na su delaster rosea. 
Mi ta kere e echo ku mi a keda eksponé na esaki ta 
un di e motibunan ku mi por papia riba e tópiko ei ku 
mi tata basta fásil, aunke no ta algu plasentero. Pero 
manera nos ta bisa: ‘bida’. Den otro parti di museo 
tin un parti dediká nan sèn. Ami a lanta den un tempu 
moderno ku hendenan ta usa sèn ‘cash’ òf nan karchi 
di banko, manera entre otro ‘creditcard’, pa por kumpra 
kos. Pero no semper tabata asina; ántes tabata usa 
animal, kuminda, produktonan di uso pa hasi e trans- 
akshonnan. Mi dia a kaba ku un eiskrim di McDonalds. 
Anochi mi a dediká na buk nos aktividatnan pa e restu 
di nos fakansi. 


MUSEO 

KRALENDIJK 
-- 
Nicolaas ‘Buchi’ Wanga 
a selebrá 90 aña di bida i 
fiesta grandi tabatin pa e 
okashon spesial akí. Buchi 
ta pia ohochi di Ramon. 
Miembro di famia a bini 
for di Hulanda i Kòrsou, 
pa selebrá e bunita edat, ku 
Buchi a yega. 
Otilia, esposa di Buchi, 


a pèrkurá pa un fiesta na 
su lugá, pa su kasá. Ru- 
man mas grandi di Otilia, 
tambe tabata na Boneiru pa 
e okashon. 
Otro persona ku a bini 
for di Hulanda, ta tanta 
grandi, Andres van Lee, 
kende tin 93 aña di bida. 
E famia ta konsistí di hopi 
hende i no ta tur por tabata 


presente. Algun yu den eks- 
terior no por a selebrá ku 
nan tata, debí na otro kom- 
promiso. 
Buchi a gosa di su dia, 
huntu ku gran parti di 
miembro di famia presente. 
Algun potrèt saká durante e 
selebrashon djasabra 10 di 
sèptèmber. 


Buchi Wanga i pia ohochi 
a kumpli 90 aña 

-Negotiate win-win outcomes to customer issues. 
-Monitor and report on sales activities and follow up for management. 
-Register and update all leads and sales opportunities in our CRM system. 
-Assist in keeping the parts department clean and orderly. 
-Assist with preparing and maintaining merchandise displays. 
-Must to perform warehouse duties as assigned. 
-Tracks and logs all product inventory, ensuring there are no discrepancies or losses. 
-Record all received items in the computer system. 
-Assist in keeping parts department clean and orderly. 
-Inspects all orders being received and shipped, checking for damage, defective parts, and 
missing items. 
-Reports to Operation Manger to alert them of any issues with shipping or receiving. 
-Performs other tasks as required by Operation Manger. 


Requirements: 
-Minimum MBO/ MBO+ with general knowledge in heavy machinery and equipment. 
-Good and strong commitment to teamwork. 
-Ability to speak, read and write fluently in English, Dutch, Papiamento and Spanish. 
-Must be dynamic, responsible, organized, pro-active and customer oriented. 
-Must be well presented. 
-Must have good computer skills. 
-Permanent Resident with the right to work in Bonaire. 


Please submit your application letter and CV in ENGLISH (include picture) to 
info@vintbonaire.com before 21th of September 2022. 


Responsibilities: 
-General knowledge of heavy machinery and equipment. 
-Responsible for front-line customer service in a variety of parts ordering functions. 
-Be able to identify customer needs. 
-Be able to advise customers about service and parts. 
-Research technical data for the correct parts and data entry. 
-Calculate sales prices and prepare quotes for customers. 
-Process customer and shop orders, backorders, and credits. 
-Keep customers informed of parts orders. 
-Look up parts via supplied computer programs of the brands we represent. 
-Establish, develop and maintain positive relations between the company and the cus 
tomer. 
-Resolves customer complaints to investigate problems. 
-Respond to sales inquiries and concerns by phone, electronically, or in person. 
-Perform quality checks on product and service delivery 


Invites interested applicants for the following position: 


Parts & Warehouse Sales Representative 


KRALENDIJK – Air 
Canada a anunsiá djaweps 
ku el a pedida di 30 avion 
eléktriko tipo Heart Aero- 
space's ES-30. E kompania 
a invertí 5 mion dòler den 
e avionnan di fabrikante 
sueko. 
Kalkulá pa drenta servi- 
sio na 2028, e avion ta dis- 
eñá pa karga 30 pasahero i 
ta bula 124 mia, òf 200 ki- 
lometer, riba sistema elék- 
triko kompleto. 
Por ekstendé e distan- 
sia ku 240 mia momentu 
ku e bateria ta suplementá 


pa generatornan i 497 mia 
momentu ku e kapasidat ta 
limitá na 25 pasahero, di 
akuerdo ku Air Canada. 
“Air Canada a tuma un 
posishon lider den e indu- 
stria direkshon kambio di 
klima,” Michael Rousseau, 
presidente di e kompania a 
bisa den un deklarashon. E 
introdukshon den nos fl ota 
di e avion eléktriko region- 
al ES-30 di Heart Aero- 
space, lo ta un paso dilanti 
den nos meta di emishon 
sero pa 2050. 
Di akuerdo ku Rousseau, 


e kompania ta desaroyan- 
do aviashon sostenibel pa 
eliminá uso di e sistema di 
fuel i karbon pa redusí emi- 
shonnan di CO2. 
Na aprel Air Canada 
a operá kuater buelo for 
di San Fransisco pa su 
basenan na Toronto, Van- 
couver, Calgary i Montreal, 
usando fuel di aviashon 
sostenibel, manera zeta re- 
fi ná di e kompania Neste. 
Air Canada ta e segundo 
kompania di Estádos Uní- 
dos ku ta konfi rmá pedida 
di avion eléktriko Heart 


Aerospace's. Na yüli 2021, 
United United Airlines, ku 
ta partner regional ku Mesa 
Airlines, a anunsiá kompra 
di 200 ES-19, un avion di 
19 asiento. Ta kalkulá ku e 
avion ta drenta servisio na 
2026, dos aña promé ku e 
avion ES-30. 
E interes den avionnan 
eléktriko a bini momentu 


ku e industria ta sigui move 
pa dilanti pa mas operashon 
eko amikal, ku avionnnan 
global i aviashon regulá pa 
sero emishon na 2050. 
Delta Air Lines ta e 
úniko kompania di avia- 
shon mayó di Estádos Uní- 
dos ku no a invertí den a- 
vionnan eléktriko. 


KARAKTERÍSTIKANAN 
DI DIOS 
Kon mi por siña konosé Dios mas di aserka? Su Palabra 
mes ta siña nos Ken E ta i Kon Su Karakter ta. Mas bo 
konosé Dios, mas bo stimashon p’E ta krese i mas lo bo ke 
obedes’E. 
Atributo di Dios: Dios ta ... 
Hustu = Dios ta rekto i yen di kompashon - SEÑOR 
ta yen di grasia i ta hustu; sí, nos Dios ta yen di kompashon. 
Salmo 116:5(BS), Si nos konfesá nos pikánan, E ta ﬁ el i hus- 
tu pa pordoná nos nos pikánan i pa limpia nos di tur inhusti- 
sia. 1 Juan 1:9(BS) 
Soberano = Dios ta disidí kon E ta goberná Su 
kreashon - Tur loke ta agradá SEÑOR, E ta hasi den shelu i 
riba tera, den e lamannan i den tur e profundidatnan. Salmo 
135:6(BS), Pasobra pa Dios nada lo no ta imposibel." Lukas 
1:37(BS) 
Amor = Dios ta stimashon Agape - Esun ku no ta 
stima no konosé Dios, pasobra Dios ta amor. 1 Juan 4:8(BS) 
No tin ningun otro dios ku por kompará su mes ku E ùniko 
Dios bibu. Tuma poko tempu pa refl ehá riba e karakterísti- 
kanan di E Persona Dios i sigur lo bo keda bendishoná i en- 
kurashá pa kontinuá padilanti apesar di tur prueba i lucha, 
pasobra bo sa ken bo Dios ta i kiko E so por hasi. 


Kon bon bo konosé Dios? Ta tempu pa sa Ken E ta! 


Gilda Beukenboom-Sintjago 


Produkshon PGM 


E kompania a hasi pedido di 30 avion eléktriko 
Air Canada un paso aserka 
pa bira kompania bèrdè 

Ata Auke ke pa traha estatua 
di Boris. E hòmbu su kabes ta 
kapas di susha. 


Awèl sí. E mester baha peso sí, pa- 
sobra trahamentu di e estatua lo 
eksigí muchu material. 


E salida di bonerianonan aki 
a pone ku un sierto momentu ta- 
batin hopi mas tantu muhé komo 
hòmber bibá riba e isla. E situ- 
ashon aki a keda eksistí te na ku- 
minsamentu di añanan sinkuenta 
ainda. 
Sifranan di poblashon ta indiká 
ku na 1912 tabatin un kantidat di 
6531 persona bibá na Boneiru. Di 
e kantidat aki 3026 tabata hende 
hòmber i 3505 hende muhé. E 


situashon ei ainda tabata hopi 
normal. 
Pero den e añanan ku a sigui, 
spesialmente despues di 1930, 
por mira ku e kantidat di hende 
muhé na Boneiru tabata surpasá 
e kantidat di hende muhé gran- 
demente. Na 1950 por ehèmpel 
tabatin registrá komo residente 
di Boneiru 5079. Di e kantidat 
aki 1994 tabata hende hòmber i 
3085 tabata hende muhé. 


E diferensia grandi aki entre 
hende muhé i hende hòmber na 
Boneiru ta sigui meskos den e 
sobrá di dékada sinkuenta, pero 
despues por nota ku e situashon 
ta kuminsá normalisá atrobe, 
anke semper na Boneiru taba- 
tin mas tantu hende muhé komo 
hende hòmber, simplemente pa 
motibu ku hende muhé por lo 
general ta alkansá edat mas hal- 
tu. 
Ta interesante opservá ku e 
situashon aki di mas hende muhé 


ku hende hòmber na Boneiru den 
pasado tabata trese problema 
kuné tambe, den sentido ku e 
tiki hòmbernan ku tabatin tabata 
mantené relashon amoroso ku 
mas ku un muhé tin bia. 
Resultado tabata kòrtamentu 
di orea na gran eskala, loke ta- 
bata kondusí na pleitamentu i 
bringamentu, loke ta notabel 
tambe den relatonan di kaso di 
korte den dékada dies i binti di 
siglo pasá. 


Isla 
Inlubidabel© 


Manera ta konosí, tin hopi hòmber boneriano ku den e promé mitar 
di siglo pasá a emigrá bai otro pais i islanan pa traha. Entre otro por 
menshoná Merka, Venezuela, Cuba, Sürnam, Kòrsou i Aruba. 


Hopi hende hòmber boneriano a bai traha na Merka. 


Pa falta di hende hòmber riba e isla, muhénan mester a hasi 
trabou di hende hòmber, manera kòrta sentebibu. 

ARUBA 
DEPORTE 


KRALENDIJK--E 
ekipo di biliart bola-8 di 
Nort Saliña ku ta Azteca, 
djaweps último den kon- 
tinuashon di kampionato 
2022 di biliart bola-8, a 
gana 
di 
Mastertouchdi 
Kaya Nikiboko Sùit ku 
skor pèrtá di 5-4. Ku esa- 
ki, e ekipo di Mastertouch 
ta pèrdè su di dos partido 
siguí di e kampionato, su 
promé dos partidonan di 
kampionato 2022 di biliart 


KRALENDIJK--Final 
di e torneo di beisbòl pa 
nos futuronan a kuminsá 
djaweps úlimo den oranan 
di atardi na Ballpark Dudy 
Josephia na Tera Kòró. 
Relashoná ku esaki nos 
tabatin un entrevista ayera 
ku sr. Kumar Piar di Pony 
League relashoná ku esaki. 
Relashoná ku esaki, Ku- 
mar Piar a bisa ku despu- 
es di tres siman eksitoso, 
ayera e finalnan a kuminsá 
kaminda e timnan a hunga 
djabou bin ariba, kamin- 


KRALENDIJK--Djad- 
umingu awó 18 sèptèmber 
2022, pa 7or anochi den 
Stadion Antonio Trenidad 
na Rincon, Buèlta Seis 
kampionato 2022 di futbòl 
di nos isla, esaki momentu 
ku e ekiponan Atl. Flamin- 
go di Nikiboko i Uruguay 
di Antriòl Pariba enfrentá 
otro den e plei-òf. 
E partido aki tambe ta 


Final Pony League a kuminsá 
djaweps 


da ku esun ku a finalisá e 
temporada di tres siman 
na kabes, ta pasa outomá- 
tikamente pa djadumingu, 
pa sinta warda e otronan 
ku tin ku hunga bèk djadu- 
mingu. Pa loke ta e wega- 
nan ku a tuma lugá ayera 
ku tabata e promé dia di e 
final, lamentablemente ta 
un wega so por hunga atar- 
di, mirando ku solo ta baha 
hopi tempran e dianan aki. 
Ayera tardi den kategora di 
U6 a topa otro e ekiponan 
Angels kontra Stars. 


Stars a keda di kuater 
lugá anto Angels di tres 
lugá. Awe ta hunga e ka- 
tegoria U8, kaminda ku 
e último lugá i penúltimo 
lugá lo hunga kontra otro 
pa warda djasabra kaminda 
mayoria dje weganan ta 
bai tuma lugá. Djasabra ta 
hunga di 8or mainta te ora 
ku solo baha. Djadumingu 
ta final di tur e 5 kategoria- 
nan. Pa loke ta premiashon, 
di kada ketegoria lo premia 
kampion i supkampion. 
Tambe lo premia e MVP di 


e final i tambe mihó batidó, 
mihó picher di e kategoria- 
nan, ménos U6 i U8 ku no 
tin picher. Ku esaki nan ta 
sera nan di tres temporada 
di 2022. Mui probabel, nan 
no sa ainda, esaki ta e últi- 
mo tambe pa Pony League 
e aña aki, kaminda ku ful 
e ekipo di Pony League lo 
bai tuma sosiegu, warda pa 
mira kiko lo bira di 2023. 
Ta dependé dje desaro- 
yonan den e mundu di beis- 
bòl na Boneiru, nan lo wak 
kiko lo pasa ya ku nan ta 


kere firme ku beisbòl mes- 
ter kontinuá. Tambe segun 
sr. Kumar Piar a bisa, ku 
bou di Wolf Pack nan a 
haña un invitashon di Bo- 
naire Stars, ku tambe lo ku- 
minsá ku un torneo, pero lo 
laga esei pa nan mes duna 
mas informashon di esaki 
momentu ku ta asina leu 
ku esaki. Nan mes lo yega 
korant i radio pa promové 
nan torneo, anto Wolf Pack 
sigur sigur lo forma parti di 
esaki, segun sr. Kumar Piar 
a bisa den entrevista ayera. 


Azteca 5-4 riba Mastertouch 
den bola-8 
bola-8. Sètnan di e partido. 
Matertouch – Azteca. 
E. Winklaar – Ch. Vos 
0-2. D. Anthony – A. Mer- 
cera 0-2. 
J. Chatlein – C. Molina 
2-1. Z. Statie – A. Ford 
1-2. Mx Abdul – P. Se- 
meleer 2-0 ku un 7bola. 
G. Saridjan – J. Sof 2-0. F. 
Winklaar – J. Josephia 0-2. 
N. Coffie – M. Abdul 2-1. 
J. Winklaar – V. Mercera 
0-2. 


Djadumingu Atl. Flamingo 
vs Uruguay 


primintí di bira otro tre- 
mendo partido di e plei-òf 
ku e ekiponan buskando 
viktoria klasifikashon. 
Mas e plei-òf ta yegan- 
do su parti final, mas inte- 
resante e partidonan ta bira 
ku ekiponan dunando bon 
futbòl i na nivel no sola- 
mente pa e fanatikada, pero 
pa nan mes tambe buskan- 
do klasifikashon pa e Buèl- 


ta di Kuater i despues final 
di e kampionato. 
Un invitashon pues na 
e fanatikada di e deporte 
rei futbòl, pa presensiá e 
partidonan aki apoyando e 
ekiponan pa duna aun mas 
mihó futbòl i nivel haltu di 
e deporte rei futbòl. 
Éksito na e ekiponan 
den e plei-òf. 


AMSTERDAM – Dick 
Benschop a disidí di su mes 
pa retirá komo presidente 
di maneho di aeropuerto 
Schiphol. El a informá 
konseho di komisario di 
Royal Schiphol Group di 
su desishon djárason ano- 
chi. El a pone su funshon 
na disposishon. Tanten ku 
no tin un remplasante e ta 
keda den funshon. 
“Tin 
hopi 
atenshon, 


Dick Benschop a tuma retiru for 
di Schiphol 


tambe krítika, riba e mane- 
ra ku Schiphol ta atendé 
ku problema i tambe pa 
mi responsabilidat komo 
ceo”, Benschop a bisa den 
un video di despedida ku 
el a pone riba e wèpsait di 
Schiphol. 
Benschop: “Riba propio 
inisiativa mi ta krea lugá pa 
Schiphol haña espasio pa 
hasi un start nobo. Mi no 
ke pa e atenshon pa mi per- 


sona ta bai krea un estorbo 
pa Schiphol.” 
Último lunanan tabatin 
hopi krítika riba Schiphol. 
Na momentu ku e pro- 
blemanan tabata presentá 
kada bes Benschop tabata 
ku fakansi òf den eksterior 
pa kurso. Reinan largu ta- 
bata forma na e aeropuerto. 
Tabatin wèlga di persona, 
kreando situashonnan kaó- 
tiko. 


ARUBA 
HULANDA 

ARUBA 
ARUBA 


ORANJESTAD 
-- 
Aruba ta haya su mesun 
plataforma pa hende co- 
mun y coriente siña pros- 
pera 
financieramente 
y 
crea rikesa. Despues di a 
forma parti integral di e 
transformacion impactante 
di economia di Dubai, Su- 
zette Dumfries – cu ta un 
Economista Cultural y un 
Antroplogo Psicologico- a 
dicidi cu su ora a yega pa 
haci algo bek pa su pais y 
su mesun hendenan. 
Cu un trayectorio largo 
di yuda catalisa crecemen- 
to y desaroyo economico 
na 13 diferente pais, e la 
haya e oportunidad pa 
traha e ultimo 27 añanan 
pa paisnan cu tin un focus 
grandi, no solamente riba 
desaroyo economico, pero 
riba un desaroyo integral 


Suzette Dumfries Economista y Antroplogo Psicologico 
Ningun Pais por desaroya, si su hendenan no 
progresa hunto cune 


cu ta alinea cu e progreso 
di nan ciudadanonan. 
Entre nan e la traha pa 
e Emirato di Dubai, e Sul- 
tanato di Brunei y a lansa 
compania pa e Sheikh di 
Qatar. “Mi a bay studia 
economia pasobra sem- 
per mi tabata fascina pa 
sa pakico tin hende pober 
cu ta keda pober y pakico 
tin hende rico cu ta keda 
bira mas y mas rico. Kico 
un grupo ta haci cu e otro 
grupo no sa?” Asina a 
sigui studia, analisa, com- 
prende y aplica tur cos cu 
tin di haber cu e habilidad 
di hende pa crea, sostene y 
preserva rikesa. 
Esaki ta encera tanto 
e parti psicologo di crea 
rikesa, como e practica 
y principionan di rikesa. 
Riba dje a studia esaki 
den contexto di diferente 
cultura pa comprende con 
cierto culturanan ta inclui 
e conocemento over di 
creacion di rikesa. “Tra- 
hando pa companianan re- 
nombra y directamente cu 
Sheiknan y locual mundo 
ta yama High Net Worth 
(HNI) Individuals a pone- 
mi den un posicion fortuna 
di por a siña directamente 
di nan. Ma siña con nan ta 
pensa, riba kico nan ta basa 


nan decisionnan, con nan 
ta maneha riesgonan finan- 
ciero, den kico y con nan 
ta inverti y kico realmente 
ta contribui na nan resulta- 
donan di crecemento.” 
Awor Suzee, manera e 
ta prefera di wordo yama, 
ta determina pa contribui 
su conocemento na tanto e 
pais como nos hendenan. 
“Mi a traha como adviseur 
pa hopi gobiernonan rond 
mundo. Mi por conclui cu 
ningun pais por desaroya 
si su hendenan no prospera 
hunto cu ne. 
Y ningun hende por 
prospera sin su mesun 
participacion consciente.” 
Esey ta nifica cu desaroyo 
economico no por keda nos 
unico focus. 
Hopi ta pruntrami con 
mi lo contribui na desaroyo 
di Aruba. Mi tin planes pa 
cu esey pero a bira tempo 
pa nos tur akinan na Aruba 
siña con nos indivualmente 
por participa den nos mes 
un 
progreso 
individual 
y familiar. Mi kier focus 
riba nos mesun hendenan 
prome. Empodera nan pa 
crea rikesa, y bira doño di 
nan mesun futuro finan- 
ciero. Temanan cu tin di 
haber cu crea, sostene y 
preserva rikesa no ta parti 


di nos vocabulario y con- 
vocacionnan, ni parti con- 
creto di nos cultura. Inverti 
den stocks, oro, crypto, 
negoshinan, 
escala 
ne- 
goshi, crea rikesa, preserva 
rikesa. Tur ta temanan cu 
mi kier mira cosnan cu ta 
bira normal pa cada hende 
comun y coriente.” Pesey 
a dicidi di lansa su plata- 
forma na Aruba. “Den e 
mundo aki, e color preto, 
esta Black, ta simbolisa 
nos aspiracionnan di mas 
grandi. Black Tie. Black 
Dress. Black Card, Black 
Belt. Ma tuma tur mi cono- 
cemento y experiencia y 
mi pasion pa empodera mi 
isla, y a cea e concepto di 
Black Wealth. E aspiracion 
mas halto pa cu nos re- 
sultadonan financiero.” A 
base di e concepto ey lo in- 
troduci varios Masterclass, 
programa nan di estudio y 
eventonan pa empodera y 
siña hende comun con nan 
por crea resultadonan fi- 
nanciero miho pa nan mes 
y experiencia bida den su 
totalidad. “Mi ta bay en- 
foca riba Oranjestad y San 
Nicolas prome ora mi or- 
ganisa mi eventonan cu- 
minsando 24 di September 
na Oranjestad y 1 October 
na San Nicolas. Pa awor mi 


deseo ta pa tur hende bin, 
sin cu mi mes tin metanan 
di ganashi. 
Tur locual mi cobra na 
prome instante lo ta sim- 
plemente pa cubri gasto 
solamente. E meta ta pa 
realmente empodera hen- 
de. Esey ta e parti di desa- 
royo economico cu pa mi 
no ta suficientemente cubri 
akinan na Aruba. Y embes 
di papia, ami kier tuma ac- 
cion. Aruba merece”. Su 
plataforma tin e nomber di 
The Black Wealth Club, y 
tin su website na https:// 
www.TheBlackWealth- 
Club.com . “Ma dicidi 
di yame asina pasobra 
pertenece na ‘The Club” 
Semper tabata pa hende 
privilegia. Mi kier e hende 
comun y coriente awor tin 
su club unda nan por siña, 
discuti y aplica tur locual 
lo yuda nan crea, sostene 
y preserva rikesa. Pa esun- 
nan cu ta desea di contact 
mi pesona por haci esaki 
libremente na suzee@the- 
blackwealthclub.com 
of 
via WhatsApp +1 212 851 
3149. 
No lubida di subi riba 
e website y haya sa pa bo 
mes di tur e workshopnan 
cu tin https://www.The- 
BlackWealthClub.com 


ORANJESTAD -- Di- 
aranson anochi den careda 
di 10’or pasa informacion 
di un accidente cu hende 
herida ta sosode ariba e 
crusada conoci di West- 
straat cu Prof. Lorentz- 
straat. Mesora varios uni- 
dad di polis a bay e sitio 
indica. Na yegada polis a 
topa cu un brommer dirt 
bike marca Honda, algun 
meter mas leu e motoci- 


Motociclista herida den accidente riba crusada 
di Weststraat 
clista mes kehando di bas- 
tante dolor. Por a mira cu 
e la ricibi rasca na cara y 
tawata keha di dolor na 
brasa. 
Por a scucha e motoci- 
clista conta polis cu e tawa- 
ta biniendo for di pariba y 
cu e la mira e auto Toyota 
Yaris para. E motociclista 
confia y riba su caminda di 
preferencia yegando e cru- 
sada a haye confronta cu 


Yaris a dicidi di sali toch, 
sin duna preferencia. Di 
e manera aki e brommer 
Honda a dal contra e porta 
patras banda drechi di e 
auto. Ambulance a wordo 
pidi y caminda a tambe a 
wordo cera mirando cu e 
motociclista tawata memey 
caminda sinta. Paramedi- 
conan na yegada a lanta e 
herido y ta transport’e pa 
Hospital. 

ARUBA 
ARUBA 


ORANJESTAD -- Di- 
ahuebs merdia den me- 
sun momento cu a sosode 
un accidente di trafico na 
Noord a sosode un otro 
accidente na Bubali. Den 
e accidente aki tawata tin 
tres auto envolvi. E acci- 
dente a tuma luga ariba e 
crusada na Bubali. 


Tres auto envolvi den accidente 
na Bubali 
Akinan e vehiculo un 
Honda Fit lo a subi camin- 
da sin duna e Hyundai Ac- 
cent color blauw preferen- 
cia. Debi na e factor aki e 
Accent a dal e Honda Fit pa 
despues kita bay dal contra 
un auto KIA cu tawata “at 
the wrong time and wrong 
place”. Rapid Responder di 


Ambulance a presenta hun- 
to cu un Ambulance, paso- 
bra den e Accent tawata tin 
dos mucha cu siguridad a 
laga Paramediconan con- 
trola nan. Daño material 
ta bastante, polis di trafico 
tawata necesario na e sitio 
mientras agente di Unidad 
Motorisa a guia trafico. 


ORANJESTAD -- Dia- 
huebs merdia den careda 
Accidente na Noord a laga dos persona herida atras 


di 1’or polis a bay altura 
di Botica Santa Anna unda 
a sosode un accidente cu 
hende herida. Na yegada 


polis a topa cu e vehiculo- 
nan, uno tawata un Nissan 
Note y e otro auto tawata 
un Chevrolet. 
E accidente a sosode 
momento cu e Nissan bay- 
endo pariba a bay desvia 
pa no dal tras di un auto 
su dilanti. Momento cu e 
la haci esaki kitando bay 
na su man robes e ta topa 


e Chevrolet y ta dal fron- 
tal. Den e accidente aki dos 
persona a resulta herida. 
Caminda a wordo cera na e 
rotonde di Noord, debi cu 
e autonan tawata memey di 
caminda y tambe pa Para- 
mediconan por a haci nan 
trabou. Paramediconan a 
duna atencion medico na e 
heridonan. 


ORANJESTAD -- DEN 
HAAG – Gobernador di 
Aruba S.E. Alfonso Boek- 
houdt a haci un bishita 
oficial na Arubahuis dia- 
huebs, 15 di september. 
Gobernador 
Boekhoudt 
a keda ricibi pa Minister 
Plenipotenciario Suplente 
mr. Ady Thijsen y direc- 
tor a.i. Glenda Hernandez 
y personal di Arubahuis. 
Gobernador di Aruba a 


Gobernador Boekhoudt a bishita Arubahuis 


wordo acompaña pa direc- 
tor interino di Gabinete di 
Gobernador Reinoud Pronk 
y ayudante di Gobernador 
Frank Plomp. Gobernador 
di Aruba ta na Hulanda pa 
un bishita di trabao. Gober- 
nador Boekhoudt entre otro 
lo presencia diamars 20 
di september e apertura di 
Aña Parlamentario na Hu- 
landa, miho conoci como 
Prinsjesdag. 

ARUBA 
KÒRSOU 


E tabata sin abogado 
Akusado Pinedo den korte pa 166 kilo di kokaina 


W I L L E M S TA D - - 
Parse ku intentonan pa 
pasa droga ta na orden del 
dia atrobe. Entre e kasonan 
di mulanan ku a purba pasa 
droga tabatin, e akusado 
U.Pinedo, kende tin 53 aña 
di edat. Ta trata aki di un 
intento pa pasa 166 gram 
di kokaina den dos pochi di 
produkto pa kabei. E akto 
kastigabel aki a tuma lugá 
dia 26 di febrüari 2022, 
pero outoridatnan a inter- 
septá e akto kastigabel di 
manera ku proces-verbaal- 
nan a indiká ku riba e dia 
ei e tabata biahando pa 
Hulanda. Remarkabel ta e 
echo ku e akusado a pre- 
sentá sin abogado. Pero, 
djis despues ku fiscal a 
trese e akusashon dilanti, 
e akusado a rekonosé ku ta 
bèrdat e akusashon di fis- 
cal. Segun e deklarashon 
di e akusado U. Pinedo, 


un otro persona a pidié pa 
haci’e un fabor. 
Mas 
aleu 
segun 
U.Pinedo, e kosnan tabata 
asina original,ku e no a 
pensa ningun momento so 
ku lo por tabatin algu robes 
ku e pochinan. Segun e 
akusado, p’esei el a tuma 
e pochinan tira nan den 
maleta su maleta numa. 
Ku hopi konvikshon U. 
Pinedo a trese padilanti ku 
e ta traha karpinté i gana su 
bon entrada,komo tal e no 
tin ningun motibu pa mete 
ku droga, e tipo di aktonan 
ei no ta pe. Sospecho fuerte 
a lanta for di e momento ku 
durante di opservashon di 
outoridatnan 
(miembro- 
nan di duana) a ripara ku e 
akusado tabata aktua basta 
nèrvioso den e rei pa hasi 
kontrol. Pues tabata rason 
pa laga saka U. Pinedo for 
di rei pa hasi un control 


mas rígido profundo. Me- 
sora ku a habri su maleta, 
e personal di duana a reis 
riba dos pochi di produk- 
tonan di kabei. E pochinan 
tabatin un peso ku no ta 
normal. 
Pa tal motibu a disidí ku 
ta bora ámbos pòchi. Re- 
sultado di e intervenshon di 
duana ta BINGO, pasobra 
a saka un puiru blanku ku 
un holó basta fuerte. A re- 
sultá ku e supstansia aki ta 
kokaina. Pinedo a bisa ku 
e tabata bayendo Hulanda 
serka su kasa i yunan. Mas 
aleu el a a sigui konta ku na 
vispera di su biahe pa Hu- 
landa, un tal Kelvin a pasa 
hasi un bishita. E duo aki a 
para kombersá i finalmente 
a bisa Kelvin ku Pinedo ta 
bayendo Hulanda serka su 
famia. Na momento ku e 
akusado tabata drechando 
su maleta, un outo a para 


pita na su kas. Segun e 
akusado , tabata trata di un 
mucha muhé ku ta papia 
Spañó, ku a baha for di e 
vehíkulo i a bisa ku Kelvin 
a manda esakinan pe i ku 
e petishon pa hasi e fabor 
pa hiba Hulanda, paso el a 
lubidá nan na Kòrsou. Mas 
aleu, segun e akusado, el a 
tuma e pochinan ku tur kon- 
fiansa i tira nan den maleta, 
pasobra e no a deskubrí 
apsolutamente nada straño 
na e pòchinan. Despues 
nunka mas el a tende algu 
di Kelvin. Pinedo a duna di 
konosé ku e ta suponé ku 
Kelvin mes lo a bin tuma 
e produktonan serka dje na 
Schiphol. Hues a mesora a 
indiká ku na aña 2003 tam- 
be e akusado aki a kai será 
pa 15 luna pa violá lei di 
opio. E suseso di aña 2003 
outomátikamente a tira un 
otro lus riba e situashon di 


e akusado. 
Fiscal 
a 
haña 
e 
akusashon probá i a hasi e 
demanda di 3 luna di kas- 
tigu di prizòn kondishonal 
mará na 3 aña di prueba. 
Na final e akusado a 
ekspresá di ta konsiderá 
su mes un di e mihó kar- 
pinténan di Kòrsou i pa tal 
motibu e no tabatin ningun 
rason pa pasa droga. Ta 
hende a hink’é den e kos 
aki kontra su deseo. E sigur 
no ta siudadano ku mester 
hasi e kosnan aki. Segun e 
akusado, e kos a aki a duel 
e masha hopi mes, paso e 
no mester a bai asin’aki. 
El a pidi pa e no bai prizòn 
mas. Hues na final ta haña 
e akusashon legalmente i 
konvinsentemente probá i 
ta bai di akuerdo ku e de- 
manda di final. Pinedo a 
bisa ku hamas i nunka lo 
mira su kara den sala korte. 


WILLEMSTAD – Korte 
Superior a kondená e sos- 
pechoso ku a tira e kòki (25) 
di un trùk di pan na Palu 
Blanku mata na un kastigu 
di prison mas haltu ku hues 


den Promé Instansia a dik- 
ta. E suseso aki a tuma lugá 
na luna di yanüari 2018. 
Korte Promé Instansia 
a sentensiá e akusado aki 
na un kastigu di prison di 


15 aña. Korte di Apelashon 
sinembargo ta haña ku un 
kastigu di prison di 17 aña 
i 6 luna ta mas na su lugá, 
mirando karakter serio di 
e echo. Korte Superior ta 


husga ku e sospechoso a 
hasi su mes kulpabel na 
asesinato riba e kòki. El a 
bai e trùk di pan den oranan 
lat di anochi. E kòki, pues 
víktima, tabata konosí di 
e akusado. Na e sitio aki 
a surgi un diskushon en- 
tre e dos hòmbernan aki, 
durante kua e sospechoso 
a menasá e víktima vários 
biá ku morto. E sospechoso 
despues di e interkambio di 
palabra aki a bai for di e si- 
tio, kambia paña, pa regresá 
na e trùk di pan ku kara tapá 
i ku un arma di kandela. E 
akusado a kuminsá grita 
“hala hala” den direkshon 
di e hendenan presente na e 
trùk di pan, kore bai den di- 
rekshon di e kòki i lòs tras 
di otro tres tiru riba e víkti- 
ma, kende a muri na e sitio 
mes. Durante tratamentu di 
e kaso e akusado a atmití ku 
e tabatin un diskushon ku e 


víktima, pero e ta desmentí 
ku e tabata esun ku a tira. 
Dos testigu okular sinem- 
bargo a indiká e akusado 
komo e tiradó. Nan ta reko- 
nosé e tiradó komo e hòm- 
ber ku e anochi anterior 
tabata presente na e trùk di 
pan i tabata den diskushon 
ku e víktima, durante kua a 
menasá e víktima ku morto. 
E akusado a skohe pa 
nenga kategórikamente su 
embolbimentu den ases- 
inato dje kòki. Esaki ta 
pone ku tantu Korte di Hus- 
tisia komo famianan no sa 
pakiko el a tira e persona 
aki. Úniko motibu ku nan 
ta mira ta e interkambio di 
palabra ku tabatin anteri- 
ormente e anochi ei. Tantu 
Ministerio Públiko komo e 
akusado tin dos siman pa 
apelá na Hogeraad si nan 
no ta di akuerdo ku e sen- 
tensia. 


Kastigu di prison mas pisá pa asesinato 
na trùk di pan 


WILLEMSTAD 
– 
E 
funshonario 
polisial 
di 
Kòrsou Mauricio Sambo 
no ta interesá pa bin traha 
komo hefe di kuerpo poli- 
sial di Hulanda Karibense 
(KPCN). Esaki Sambo a 
deklará na BONERIANO, 
reakshonando riba malkon- 
tentu ku ta eksistí den seno 
di personal di KPCN, re- 
lashoná ku su posibel nom- 
bramentu komo susesor di 
Jossy Rosales. 


“Mi ta bon di mi aki na 
Kòrsou. Mi no a solisitá 
tampoko komo hefe di 
KPCN”, Mauricio Sambo a 
deklará na BONERIANO. 
E polisnan na Boneiru 
ku ta preokupá ku supues- 
to binimentu di Mauricio 
Sambo por keda trankil 
pues, pasobra e no ta bini. 
Manera ta konosí, e si- 
man aki a anunsiá ku Ray- 
mond Ellis ta bira e hefe 
nobo di Kuerpo Polisial di 


Kòrsou. Esaki despues di 
a okupá e puesto pa sinku 
aña komo hefe interino, i 
último dos añanan mas in- 
tensivo komo hefe na mo- 
mentu ku Mauricio Sambo 
a tuma su retiru komo hefe 
di Kuerpo Polisial. 
Mauricio Sambo a tuma 
su retiru na 2020 debí na e 
manifestashonnan violento 
ku a tuma lugá den sentro 
di siudat na yüni 2020. 


Mauricio Sambo no ta 
interesá den KPCN 

ST. MAARTEN -- E 
ehersisio pa emergensia den 
tempu di orkan ku Defensa 
den Region Karibe ta tene 
durante e periodo di 15 di 
sèptèmber te ku 27 sèptèm- 
ber, temporalmente a kam- 
bia na un despliegue real 
na Isla Riba. Outoridatnan 
lokal di Saba i St. Eustatius 
a hasi un petishon na De- 
fensa pa brinda sosten Mil- 
itar rondó di e pasashi di 
Tormenta Fiona. Den esaki 
ta ferwagt hopi ráfaga di 
bientu i hopi awaseru, i ku 
esei ta ferwagt un kantidat 
grandi di destrukshon i es- 
torbo. Defensa ta aktua den 
e despliegue aki huntu ku 
sosionan lokal di seguridat. 
Saba a pidi Defensa pa 


sostené nan ku limpiesa di 
terenonan i hasi e kayanan 
liber. Tambe tin e nesesi- 
dat na eventual sosten du- 
rante trabounan chikitu di 
rekuperashon, tantu promé 
komo despues di pasashi di 
e tormenta. Saba tin un in- 
frastruktura limitá, i p’esei 
ta di importansha pa rápida- 
mente haña e kayanan liber 
pa e servisionan di yudansa 
ku tei presente ya kaba. Un 
kantidat di 30 Marinir i un 
enfermero Militar di Ma- 
rina Real ta presente. 
Militarnan Hulandes lo 
brinda na Sint Eustatius 
tambe sosten militar den 
forma di posibel yudansa di 
emergensia. Pa motibu di e 
awaseru i bientu ku ta fer- 
wagt tin chèns riba daño na 
edifi sionan i pues tambe un 


potenshal peliger pa habi- 
tantenan. Loke por ehèmpel 
por ta un problema grandi 
riba e isla, ta korientenan 
di lodo, inundashonnan i 
deslisamentu di tera. 
Aki tambe Defensa, ku 
ya ta presente, por hasi un 
diferensha i proporshoná e 
isla ku e posibel yudansa 
di emergensia. Defensa lo 
brinda un Konsehero pa e 
staf di desaster pa por laga 
ku e kolaborashon entre 
outoridatnan lokal i De- 
fensa por kana fl eksibel. 
Mas aleu mas o ménos 30 
Marinir, kaminda ta nesesa- 
rio, lo aktua komo tim hun- 
tu ku Polis i Brantwer, pa 
ehekutá diferente tarea. 
Na Sint Maarten na e 
momentunan aki no tin 
nesesidat konkreto ainda 
pa sosten Militar, pero e 


Defensa preparando pa 
tormenta Fiona 


unidatnan ta para kla pa 
eventual petishonnan pa 
por ehekutá esakinan. Si 
en kaso no tin nesesidat di 
un despliegue di parti di 
Defensa na Sint Maarten, 
e programa de ehersisio lo 
keda reanudá. 
E Militarnan ku ta keda 
desplegá ya ta presente 
kaba riba e islanan pa mo- 
tibu di un treinen pa brinda 
yudansa di emergensia du- 
rante pasashi di un orkan. 
Ku tin e toitulo di ‘Wind- 
ward Express’. Ora e situ- 
ashon ta pèrmití esei, e uni- 
datnan prosedente di Aruba, 
Kòrsou i St. Maarten lo 
bolbe rekohé e ehersision- 
an (parsialmente). Sosten 
na outoiridatnan lokal ta un 
di e tareanan primordial di 
Defensa den Region Karibe 
Hulandes. 

KRALENDIJK – E si- 
man akí Komunidat di Skol 
Boneiru, SGB i ROA CN a 
bini huntu pa pone skouder 
bou di e edukashon di me- 
kániko di outo na Boneiru. 
Aktualmente 
tin 
de- 
manda pa un edukashon di 
mekániko di outo. Promé 


ku e edukashon tei, no sola- 
mente ta mira na e konteni- 
do, pero tambe na e konek- 
shon riba merkado laboral. 
Dia 27 di sèptèmber 
empresanan ku tin di aber 
ku mekániko di outo, me- 
kániko di skuter i otro tipo 
di vehíkulo, por kompartí 


nan nesesidatnan i mira 
unda e edukashon por 
konektá riba e merkado 
laboral aktual i pa futuro. 
Asina ta krea huntu e me- 
kániko di outo di futuro. 
Pa 
mas 
informashon 
por manda mail pa offi ce@ 
roacn.com. 


Bo ta kòrda e ﬂ amingo ku pia kibrá. Awèl tin bon noti- 
sia. Mirte Kruijt’s di Flamingo Island Veterinary Cen- 
ter a kita e pen i e pia a kura perfektamente. Den e 
próksimo simannan lo duna e ﬂ amingo terapia pa yuda 
e para chikitu rekuperá kompletamente pa asina e bai 
bèk den su mundu. 


Futuro edukashon di 
mekániko 


Flamingo a rekuperá 


